Duisende doen aansoek vir 25 brandweerposte | Maroela Media
Duisende doen aansoek vir 25 brandweerposte
21 Junie 2015
Die Kaapstadse brandweer- en reddingsdienste is toegegooi onder duisende aansoeke nadat hy 25 leerlingposisies beskikbaar gestel het.
Die stad het Sondag in ŉ verklaring gesê hy is besig om die werwing en opleiding van die 25 nuwe leerlingbrandweermanne te finaliseer nadat hy die posisies vroeër die jaar geadverteer het.
Al die aansoekers moes aan ŉ stel basiese kriteria voldoen, soos om ŉ matriekkwalifikasie en kode 8-bestuurslisensie te hê. Hulle moes ook ŉ aantal streng fisieke assesserings voltooi, soos om ŉ 2.4km-wedloop binne ŉ vasgestelde tyd te hardloop, ŉ leer klim, ‘n dooie gewig dra en ŉ claustrofobie-toets slaag. Hulle moes ook ŉ geskrewe toets oor wiskunde en begrip slaag.
JP Smith, burgemeesterskomiteelid van veiligheid en sekuriteit, het gesê die hoeveelheid aansoeke is ŉ aanduiding van die aantrekkingskrag van brandbestryding as beroep. “Dit spreek egter ook tot die hoë vlak van werkloosheid wat ŉ realiteit is wat so baie jongmense in die gesig staar. Selfs wanneer ons posisies vir ons ander dienste beskikbaar stel, sien ons duisende aansoekers wat opdaag in die hoop om vaste werk te kry.”
Die suksesvolle kandidate sal op ŉ kontrakbasis aangestel word totdat hul opleiding voltooi is. Indien al die kandidate die opleiding suksesvol voltooi, sal die brandweer se aktiewe brandbestrydingskomponent op 898 lede te staan kom.
“In terme van nasionale standaarde wat vir brandbestrydingkapasiteit gestel is, is ons nog nie waar ons moet wees nie, maar Kaapstad is beter toegerus as enige ander stad in Suid-Afrika,” het Smith gesê. “Die stad werk stelselmatig om die brandweer- en reddingsdienste te herbou van die uitgeputte en verwaarloosde toestand waarin ons dit in 2006 gevind het.”
DA vra ondersoek na Basjir-sage
Bejaarde in plaasaanval met skêr in oog gesteek
Hier by ons lê van die brandweerpunte (krane) toegegooi onder grond. Ook ‘n groot brandweerwa wat in ‘n ongeluk (omgegooi?) was het van ten minste Julie verlede jaar tot Febr/Maart vanjaar by die plaaslike polisiestasie gestaan.
Ek verneem dat die enetjie agter die stuur het nie oor die nodige lisensie beskik ten tye van die ongeluk, gevolglik betaal die versekering nie vir die glipsie.
Nou is die vraag waarheen het die wa verdwyn ? Sekerlik ook al gestroop van sy goed ?
Gelukkig is hier ‘n besigheidsman met ‘n ruim hart wat se twee seuns met hulle Unimogs die brande bestry.
Munisipaliteite = middelmanne waarsonder ons kan klaarkom.
Sê my · 3 jaar gelede
Wonder is dit vir brandbestyding of ‘n swem afrigter